OpenLLM-France/wikimedia huggingface dataset:
# Richard Pankhurst (historiador)

Richard Keir Pethick Pankhurst OBE (Woodford Green, 3 de desembre de 1927 - Addis Abeba, 16 de febrer de 2017) fou un historiador anglès, especialista en Etiòpia.
Pankhurst fou fill de Sylvia Pankhurst i de l'italià Silvio Corio. D'acord amb les seves conviccions, la seva mare no es casà amb el seu pare; d'aquí que dugui el nom de la mare. Fou fill d'una família molt implicada en l'activisme polític, els seus avis foren Emmeline Pankhurst i Richard Marsden Pankhurst, i la seva mare també era una coneguda sufragista i anticolonialista. La implicació de la seva mare en la causa etíop amb motiu de l'ocupació italiana (1935) el feu conviure des de petit amb refugiats etíops i en un ambient molt conscienciat políticament.
Després dels estudis primaris i secundaris, Pankhurst va estudiar a la London School of Economics i es doctorà en història econòmica. El 1956 la seva mare es traslladà a viure a Etiòpia, i també ho feu Richard, que esdevingué professor de la Universitat d'Addis Abeba i el 1962 fou el director i fundador de l'Institute of Ethiopian Studies. També fou editor del Journal of Ethiopian Studies i de l'Ethiopia Observer. Arran de la mort de Haile Selassie i la guerra Civil d'Etiòpia, Pankhurst tornà a Anglaterra a l'institut d'estudis orientals i africans de la London School of Economics. El 1986 retornà a Etiòpia.
Va publicar nombrosos assaigs sobre història etíop i va fer campanyes com la del retorn a Etiòpia de l'Obelisc d'Axum, que fou retornat el 2008 des d'Itàlia. També propugnà, sense èxit, el retorn dels manuscrits etíops que es troben a Anglaterra des de 1868.
Va publicar també llibres sobre la seva mare: Sylvia Pankhurst: Artist and Crusader i Sylvia Pankhurst: Counsel for Ethiopia. Estigué casat i tingué una filla, Helen, i un fill, Alula, a qui va posar el nom d'un heroi etíop i que també s'ha dedicat a l'estudi de temes etíops i al desenvolupament del país.
Fou nomenat oficial de l'Orde de l'Imperi Britànic el 2004.

## Referències

* ↑ http://www.telegraph.co.uk/news/2017/02/17/ethiopians-call-state-funeral-richard-pankhurst-champion-ethiopian/
* ↑ Vegeu http://www.bbc.com/news/world-africa-36322972 i http://www.bbc.co.uk/programmes/p03jsc2p (en anglès)

## Enllaços externs

* http://www.raceandhistory.com/Historians/pankhurst.htm
* entrevista
* "A Bibliography of the Published Writings of Richard Pankhurst"
# Brass Target

Brass Target és una pel·lícula estatunidenca dirigida per John Hough, estrenada el 1978.

## Argument

La història comença a Europa després del dia de la victòria aliada a la Segona Guerra Mundial. El general George Smith Patton dona l'ordre que les reserves d'or de l'exReichsbank siguin transportades a Frankfurt del Main, però abans que el transport arribi al seu destí, el tren és robat i l'escorta del cos de la Policia Militar morta en un túnel amb l'ús d'un gas letal.
Resulta que un grup d'oficials corruptes nord-americans, al comandament del coronel Donald Rogers, són els responsables del crim. La investigació, iniciada per Patton, condueixen al principi a l'Oficina de Serveis Estratègics, el servei d'intel·ligència de les Forces Armades dels EUA, i en particular a la persona del comandant Joe De Luca. Pel que sembla, els lladres han utilitzat el seu propi pla.
Això empeny De Luca per iniciar la seva pròpia investigació. Primer visita al seu antic comandant en temps de guerra, el coronel Mike McCauley, que ara viu en un castell alemany requisat.
Mentrestant, la investigació condueix cada vegada més als culpables, els funcionaris nord-americans corruptes lloguen un assassí professional per eliminar Patton, amb l'esperança d'aturar la investigació.
La pel·lícula va ser rodada a Monaco a Baviera i Suïssa

## Repartiment

* Sophia Loren: Mara
* John Cassavetes: Maj. Joe De Lucca
* George Kennedy: General George S. Patton
* Robert Vaughn: Cor. Donald Rogers
* Patrick McGoohan: Cor. Mike McCauley
* Bruce Davison: Cor. Robert Dawson
* Edward Herrmann: Cor. Walter Gilchrist
* Max von Sydow: Shelley/Webber
* Ed Bishop: Cor. Stewart
* Lee Montague: Lucky Luciano
* Heinz Bennent: Kasten
* Birgit Bergen: dona al tren
# Rascló de manglar

El rascló de manglar (Aramides mangle) és una espècie d'ocell de la família dels ràl·lids (Rallidae) que habita els manglars de l'est del Brasil.

## Referències

* ↑ «Rascló de manglar». Cercaterm. TERMCAT, Centre de Terminologia. Rev. 20/11/2023(català)
# Brooklawn

Brooklawn és una població dels Estats Units a l'estat de Nova Jersey. Segons el cens del 2006 tenia 2.294 habitants.

## Demografia

Segons el cens del 2000, Brooklawn tenia 2.354 habitants, 961 habitatges, i 600 famílies. La densitat de població era de 1.933,8 habitants/km².
Dels 961 habitatges en un 32,8% hi vivien nens de menys de 18 anys, en un 41,8% hi vivien parelles casades, en un 16,4% dones solteres, i en un 37,5% no eren unitats familiars. En el 30,9% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,09.
Per edats la població es repartia de la següent manera: un 25,8% tenia menys de 18 anys, un 8,8% entre 18 i 24, un 32,3% entre 25 i 44, un 19,9% de 45 a 60 i un 13,2% 65 anys o més.
L'edat mediana era de 35 anys. Per cada 100 dones de 18 o més anys hi havia 84 homes.
La renda mediana per habitatge era de 39.600 $ i la renda mediana per família de 47.891 $. Els homes tenien una renda mediana de 36.190 $ mentre que les dones 26.591 $. La renda per capita de la població era de 18.295 $. Aproximadament el 6,1% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brooklawn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Brooklawn». American Fact Finder. Oficina del Cens dels Estats Units, 12-01-2010.
# Chilo

Chilo és una vila de l'estat d'Ohio fronterera amb Kentucky. Segons el cens del 2000 tenia 97 habitants. El compositor i musicòleg Alfred John Goodrich (1848-1920) nasqué en aquesta població.

## Demografia

Segons el cens del 2000, Chilo tenia 97 habitants, 39 habitatges, i 21 famílies. La densitat de població era de 187,3 habitants/km².
Dels 39 habitatges en un 20,5% hi vivien nens de menys de 18 anys, en un 48,7% hi vivien parelles casades, en un 5,1% dones solteres, i en un 43,6% no eren unitats familiars. En el 35,9% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,23.
Per edats la població es repartia de la següent manera: un 24,7% tenia menys de 18 anys, un 7,2% entre 18 i 24, un 20,6% entre 25 i 44, un 27,8% de 45 a 60 i un 19,6% 65 anys o més.
L'edat mediana era de 44 anys. Per cada 100 dones de 18 o més anys hi havia 82,5 homes.
La renda mediana per habitatge era de 38.333 $ i la renda mediana per família de 51.250 $. Els homes tenien una renda mediana de 26.250 $ mentre que les dones 26.250 $. La renda per capita de la població era de 15.197 $. Aproximadament el 4,8% de les famílies i el 12,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chilo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Chilo». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Espectroscòpia gamma

L'espectroscòpia gamma és un dels mètodes experimentals més fiables per determinar la distribució energètica dels fotons emesos per un element radioactiu.
La majoria de fonts radioactives produeixen raigs gamma, els quals són d'energies i intensitats diferents. Quan aquestes emissions són detectades i analitzades amb un espectròmetre, l'energia de raigs gamma és produïda.
Factors que determinen l'espectre:
* Tipus de detector
* Energia de radiació
* Mida del detector
* Materials que rodegen el detector
* Altres radiacions de la mostra

## Característiques dels raigs gamma

Els raigs gamma són els que tenen més energia dels de la radiació electromagnètica. Tenen la mateixa forma física que tots els altres (llum visible, raigs X, raigs infraroig…) però tenen una energia de fotons més elevada.

## Components del sistema

El material que s'ha de fer servir en l'espectroscòpia gamma inclou un detector de radiació sensible a l'energia, electrònica per processar senyals dels detectors produïts pel detector com ara un classificador de pols, i els amplificadors i dispositius de lectura de dades per generar, visualitzar i emmagatzemar l'espectre associat.
L'espectroscòpia gamma clàssica està associada amb els detectors de centelleig sòlid, especialment els de NaI. Últimament han aparegut els detectors de semiconductors (Si, Ge, CdTe, Cd$_{1-x}$Zn$_x$Te, HgI₂, PbI₂) els quals la seva aplicació ha revolucionat completament aquesta tècnica degut al seu elevat poder de resolució.

## Bibliografia

* Espectrometría de Radiación gamma CIN
# Arp 107

Arp 107 és un grup de galàxies situada a uns 450 milions d'anys llum en la constel·lació del Lleó Menor. Estan en el procés de col·lidir i ajuntar-se.

## Referències

* 1 2 Afirmat a: SIMBAD.
* ↑ Curtis Struck «TheSpitzerSpirals, Bridges, and Tails Interacting Galaxy Survey: Interaction-Induced Star Formation in the Mid-Infrared» (en anglès). Astronomical Journal, 3, 19-01-2007, pàg. 791–817. DOI: 10.1086/510350.
* 1 2 3 4 5 6 7 Afirmat a: The SDSS Photometric Catalog, Release 8. Autor: Jennifer K. Adelman-McCarthy. Pàgina: 0. Data de publicació: 2011.
* 1 2 3 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* 1 2 3 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «Interacting Galaxy Pair Arp 107». Spitzer Space Telescope website. Spitzer Science Center, California Institute of Technology, 09-06-2005. [Consulta: 19 octubre 2012].

## Enllaços externs

* SIMBAD: VV 233 -- Seyfert 2 Galaxy
Coordenades: 10$^h$ 52$^m$ 14.96$^s$; +30° 03′ 28.2″
# Bèumont de Valença

Bèumont de Valença (en francès Beaumont-lès-Valence) és un municipi francès del departament de la Droma, a la regió d'Alvèrnia-Roine-Alps.
# Quinti

Quinti és el nom dels següents personatges:
* Dècim Quinti, militar romà
* Luci Quinti, tribú de la plebs el 74 aC
Viccionari
# Saccharopolyspora

Saccharopolyspora és un gènere de bacteris dins la família Pseudonocardiaceae.

## Taxonomia

* Saccharopolyspora erythraea
* Saccharopolyspora rectivirgula
* Saccharopolyspora spinosa

## Referències

* ↑ Mertz, Frederick; Raymond C. Yao «Saccharopolyspora spinosa sp. nov. Isolated from soil Collected in a Sugar Mill Rum Still». International Journal of Systematic Bacteriology, 40, 1, 01-01-1990, pàg. 34–39. DOI: 10.1099/00207713-40-1-34 [Consulta: 3 maig 2012].
# Cesare Arzelà

Cesare Arzelà (1847-1912) va ser un matemàtic italià, especialitzat en anàlisi matemàtica i funcions de variable real.

## Vida i Obra

Arzelà va fer els seus estudis secundaris als instituts de Sarzana i de Pisa fins al 1861 en que va ingressar a la Scuola Normale Superiore de Pisa. Després d'un any fent classes al institut de Macerata, retorna a la universitat de Pisa per seguir el cursos que impartien Ulisse Dini i Enrico Betti. A partir de 1873 és professor de matemàtiques als instituts de Savona i de Como i al institut tècnic de Florència, on va tenir com alumne Vito Volterra.
El 1878 va ser nomenat professor de la universitat de Palerm i dos anys més tard de la de Bolonya, on romandria la resta de la seva vida, treballant fonamentalment en els camps de l'àlgebra i de la teoria de les funcions reals.
La seva obra científica és particularment difícil perquè quasi sempre els seus treballs estan dedicats a completar resultats, a eliminar les més subtils imprecisions o a ampliar i generalitzar teories.

## Referències

* ↑ Martini, 1999, p. 207.
* ↑ Letta, Papini i Pepe, 1992, p. xiv.
* ↑ Letta, Papini i Pepe, 1992, p. xv.
* ↑ Marchisotto i Smith, 2007, p. 63.
* ↑ Virgopia, 1962, p. Dizionario Biografico degli Italiani.

## Bibliografia

* Letta, G.; Papini, P.L.; Pepe, L. «Cesare Arzelà e l'Analisi reale in Italia». A: Unione Matematica Italiana. Opere Complete: Cesare Arzelà (1847-1912) (en italià). Ed. Cremonese, 1992. ISBN 978-8870837186.
* Marchisotto, Elena Anne; Smith, James T. The Legacy of Mario Pieri in Geometry and Arithmetic (en anglès). Birkhäuser, 2007. ISBN 978-0-8176-3210-6.
* Martini, Laura «The First Lectures in Italy on Galois Theory: Bologna, 1886–1887» (en anglès). Historia Mathematica, Vol. 26, Num. 3, 1999, pàg. 201-223. DOI: 10.1006/hmat.1999.2249. ISSN: 0315-0860.

## Enllaços externs

* O'Connor, John J.; Robertson, Edmund F. «Cesare Arzelà» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Virgopia, Nicola. «Arzelà, Cesare». Dizionario Biografico degli Italiani, 1962. [Consulta: 30 desembre 2017]. (italià)
# Evangelii praecones

Evangelii Praecones (Heralds de l'Evangeli) és la vintena encíclica publicada pel Papa Pius XII el 2 de juny de 1951.

## Contingut

L'encíclica parla de l'increment de l'activitat missionera en el vint-i-cinquè aniversari de la Rerum Ecclesiae del papa Pius XI:
* I. Progrés
* II. Persecució
* III. El treball a fer
* IV. El missioner
* V. El propòsit de les missions
* VI. El clergat indígena
* VII. Acció catòlica a les missions
* VIII. Escoles i premsa
* IX. Assistència sanitària
* X. Assistència social
* XI. Contra l'exclusivitat territorial i jurisdiccional
* XII. El respecte pel que és bo en la civilització i en els costums de diversos pobles
* XIII. Les exposicions missioneres dels anys sants 1925 i 1950
* XIV. La Unió Missionera dels Clergues i les Obres de Cooperació Missionera Pontificia
* XV. Crida a tot el món catòlic.

## Enllaços externs

* Text de l'encíclica (castellà)
# Roosendaal

Roosendaal és un municipi de la província del Brabant del Nord, al sud dels Països Baixos. L'1 de gener del 2009 tenia 77.519 habitants repartits sobre una superfície de 107,21 km² (dels quals 0,7 km² corresponen a aigua). Limita al nord amb Steenbergen i Halderberge, a l'oest amb Bergen op Zoom, a l'est amb Rucphen i al sud amb Woensdrecht i Essen.

## Centres de població

* Roosendaal (66.660 h)
* Wouw (4.920)
* Heerle (1.900)
* Nispen (1.440)
* Wouwse Plantage (1.230)
* Moerstraten (660)

## Ajuntament

* PvdA 8 regidors
* Roosendaalse Lijst (Piet Rampaart) 8 regidors
* VVD 7 regidors
* CDA 6 regidors
* SP 3 regidors
* GroenLinks 2 regidors
* D66 1 regidor

## Enllaços externs

* Roosendaal - Lloc web oficial
# Cal Pere Marquès

Cal Pere Marquès és una masia del poble de la Coma, al municipi de la Coma i la Pedra, a la Vall de Lord (Solsonès).

## Referències

* ↑ Aquesta és la denominació que apareix al mapa de l'ICC i al padró municipal. Al llibre Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. no hi apareix, tot i que sí que hi consta una masia anomenada Pere (pág. 225) que podria correspondre a aquesta.
# Diane Setterfield

Diane Setterfield (Berkshire, 12 d'agost de 1964) és una novel·lista anglesa, famosa per la seva novel·la El conte número tretze, una novel·la d'estil gòtic, que fa recordar l'obra Jane Eyre de Charlotte Brontë. A més de la seva obra novel·lística, té diverses publicacions de caràcter acadèmic sobre la literatura francesa dels segles XIX i XX.
Ja aficionada a la lectura des de ben petita, va estudiar literatura francesa a la Universitat de Bristol, i va especialitzar-se en la creació de la literatura francesa del segle XX d'autors com André Gide i fou professora a diversos centres tant públics com privats, a Anglaterra i a França. A les acaballes dels 90, cansada del món acadèmic, va abandonar la seva ocupació universitària per escriure, mentre ensenyava francès a nivell particular per finançar la seva nova ocupació d'escriptora. La seva primera novel·la, El conte número tretze, fou un best-seller que arribà a ser número u a la llista dels llibres més venuts segons el New York Times. Emmarcada en la tradició gòticoromàntica, l'obra de Setterfield mostra influències d'escriptores com les germanes Charlotte i Emily Brontë, a més d'altres clàssics de la novel·la anglosaxona decimonònica.

## Referències

* ↑ «Best Sellers: October 8, 2006» (en anglès). New York Times, 08-10-2006.
# Simpsonichthys ibicuiensis

Simpsonichthys ibicuiensis és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil.

## Referències

* ↑ «Simpsonichthys ibicuiensis». Catalogue of Life. (anglès) (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Cimòdoce

«Cimòdoce» té aquests significats:
* Mitologia:
* Cimòdoce, una de les Nereides
* Cimòdoce, una nau que fou transformada en nimfa de mar.

## Notes

* ↑ A la Teogonia d'Hesíode, la Ilíada d'Homer i les Faules d'Higí
* ↑ A l'Eneida de Virgili
# Proasellus micropectinatus

Proasellus micropectinatus és una espècie de crustaci isòpode pertanyent a la família dels asèl·lids.

## Hàbitat

És una espècie demersal, la qual viu a l'aigua dolça.

## Distribució geogràfica

Es troba a Europa: els Apenins (Itàlia).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Baratti, M. i Messana, G., 1990. An asellid from the subterranean waters of the Apuan Alps: Proasellus nicropectinatus n. sp. (Crustacea, Isopoda, Asellota) Memoirs de Biospeologie 17: 135-139.
* 1 2 3 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)
* ↑ SeaLifeBase (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* Encyclopedia of Life (anglès)
* ION (anglès)
* BioLib (anglès)
# Ronald Sider

Ronald J. Sider (17 de setembre del 1939, Fort Erie, Canadà) és un teòleg canadenc nacionalitzat estatunidenc. És el fundador d'Evangèlics per a l'Acció Social, un grup que intenta desenvolupar solucions bíbliques als problemes socials i econòmics contemporanis. És membre també fundador de la Societat Religiosa Nacional per a l'Ambient.

## Referències

* ↑ Schultz, Jeffrey D.; G.West, John G.; MacLean, Iain S. Encyclopedia of Religion in American Politics. Greenwood Publishing Group, 1999, p. 226. ISBN 978-1-57356-130-3.
* ↑ Balmer, Randall Herbert. Encyclopedia of Evangelicalism. Westminster John Knox Press, 2002, p. 526. ISBN 978-0-664-22409-7.
* ↑ Miller, Douglas B. «A Short Biography of Ronald J. Sider». Direction, Vol. 35, Núm. 2, 2006, pàg. 266–267 [Consulta: 3 agost 2017].
# Cal Pere Moliner (Calders)

Cal Pere Moliner és un edifici de Calders (Moianès) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa de planta rectangular amb coberta a doble vessant i d'estructura molt senzilla. Té dues plantes. El conjunt presenta poques obertures: a la façana té un portal d'entrada (part adovellat) i dues finestres, al cantó Nord només en té una de petita i a la part posterior (a l'oest) té una finestra interessant per l'adovellament que presenta. Cal destacar que els murs estan reforçats amb contraforts. Als seus darreres hi ha un pati.

## Història

Aquesta casa, tot i estar situada al peu de l'antic camí ral on es va formar el poble, i correspondre al mateix moment de la formació del nucli, té una estructura que difereix molt de la de la resta de cases. És deshabitada des de mitjans del segle xx, moment en què passà a ser utilitzada com a cobert i després granja.

## Referències

* 1 2 «Cal Pere Moliner». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 març 2019].
# Dougherty (Oklahoma)

Dougherty és un poble dels Estats Units a l'estat d'Oklahoma. Segons el cens del 2000 tenia 224 habitants.

## Demografia

Segons el cens del 2000, Dougherty tenia 224 habitants, 96 habitatges, i 60 famílies. La densitat de població era de 227,6 habitants per km².
Dels 96 habitatges en un 31,3% hi vivien nens de menys de 18 anys, en un 50% hi vivien parelles casades, en un 9,4% dones solteres, i en un 36,5% no eren unitats familiars. En el 33,3% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,3% tenia menys de 18 anys, un 8,5% entre 18 i 24, un 30,8% entre 25 i 44, un 24,1% de 45 a 60 i un 14,3% 65 anys o més.
L'edat mediana era de 38 anys. Per cada 100 dones de 18 o més anys hi havia 109,6 homes.
La renda mediana per habitatge era de 23.000 $ i la renda mediana per família de 33.125 $. Els homes tenien una renda mediana de 16.042 $ mentre que les dones 16.875 $. La renda per capita de la població era de 14.490 $. Entorn del 13,2% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dougherty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Dougherty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].